turjo4nis/wikipedia-bn-dump-20250701 huggingface dataset:
রেলিয়ান (মতবাদ)

রেলিয়ান (মতবাদ)   আরবিতে (رائيلية) । এটা অপার্থিব বস্তুবাদি মতবাদ।  সাবেক ফরাসি স্পোর্টস ক্রিরাবিদ ক্লদ  ভরিলুনবি দ্বারা প্রতিষ্ঠিত মতবাদ যা ১৯৭৪ সালে ফ্রান্স এর রাজধানি  প্যারিস এ সম্মেলনে পর  Raelianism নামে বিশ্বের প্রচারিত হয়।

আকিদাসমূহ 
রেলিয়ানরা বিশ্বাস করে যে ফুরিলন, যাকে তারা রেল বলে ডাকে, তিনি ইলোহিম প্রাণীদের কাছ থেকে জ্ঞান এবং নির্দেশনা পেয়েছিলেন, যারা - তাদের বিশ্বাস অনুসারে - মানুষের কাছাকাছি মানুষ এবং যিনি পৃথিবীতে জীবনের প্রকাশ করেছেন। রেলিয়ানরাও বিশ্বাস করে যে এই প্রাণীরা অতীতে পৃথিবীতে এসেছিল এবং তারা অতীতে মানুষের জন্য "দেবতা" বা "দেবদূত" হিসাবে আবির্ভূত হয়েছিল এবং  পরিচিত অনেক ধর্মের ভিত্তির কারণ ছিল।

আরো দেখুন 

 মহাজাগতিক মতবাদ
 মানবজাতির ইতিহাস
 অর্ক ভন ডানকিন

তথ্যসূত্র 

নব্য ধর্মীয় আন্দোলন
ধর্ম সম্পর্কিত অসম্পূর্ণ নিবন্ধ
দলগত খেলোয়াড় ভিডিও গেম

একটি দলগত খেলোয়াড় ভিডিও গেম বা মাল্টিপ্লেয়ার ভিডিও গেম হলো একটি ভিডিও গেম যেখানে স্থানীয়ভাবে একাধিক ব্যক্তি একই সময়ে একই গেমের পরিবেশে খেলতে পারে,  (যেমনঃ নিউ সুপার মারিও ব্রাদার্স ওয়াই) অথবা ইন্টারনেটের মাধ্যমে অনলাইনে (যেমনঃ ওয়ার্ল্ড অফ ওয়ারক্রাফ্ট, কল অব ডিউটি)। মাল্টিপ্লেয়ার গেমের জন্য সাধারণত খেলোয়াড়দের একটি একক গেম সিস্টেম শেয়ার করতে হয় অথবা নেটওয়ার্কিং প্রযুক্তি ব্যবহার করে বেশি দূরত্বে একসাথে খেলতে হয়; খেলোয়াড়রা এক বা একাধিক প্রতিযোগীর বিরুদ্ধে প্রতিদ্বন্দ্বিতা করতে পারে, একটি সাধারণ লক্ষ্য অর্জনের জন্য সঙ্গীর সাথে সহযোগিতামূলকভাবে কাজ করতে পারে, অথবা অন্যান্য খেলোয়াড়দের কার্যকলাপ তত্ত্বাবধান করতে পারে। দলগত খেলোয়াড় গেমের কারণে খেলোয়াড়রা অন্যান্য ব্যক্তির সাথে যোগাযোগ করতে পারে, তারা একক খেলোয়াড় গেম থেকে অনুপস্থিত সামাজিক যোগাযোগের একটি উপাদান প্রদান করে।

ইতিহাস
প্রথম দিকের কিছু ভিডিও গেম ছিল দুই-খেলোয়াড় গেম, যার মধ্যে ছিল প্রারম্ভিক স্পোর্টস গেমস (যেমনঃ টেনিস ফর টু (১৯৫৮), 'পং (১৯৭২)); স্পেসওয়ার! (১৯৬২) এর মতো প্রাথমিক শুটার গেম এবং প্রাথমিক রেসিং ভিডিও গেম যেমনঃ অ্যাস্ট্রো রেস (১৯৭৩)। মাল্টিপ্লেয়ার রিয়েল-টাইম গেমের প্রথম উদাহরণগুলি প্ল্যাটো সিস্টেমে ১৯৭৩ সালে তৈরি করা হয়েছিল। এই সিস্টেমে মাল্টি-ইউজার গেমগুলি ১৯৭৩-এর সাম্রাজ্য এবং ১৯৭৪-এর স্পাসিম অন্তর্ভুক্ত করেছিল; পরেরটি ছিল প্রথম দিকের প্রথম ব্যক্তি শুটার। অন্যান্য প্রাথমিক ভিডিও গেমগুলির মধ্যে রয়েছে টার্ন-ভিত্তিক মাল্টিপ্লেয়ার মোড, যা টেবলেটপ আর্কেড মেশিনে জনপ্রিয়। এই জাতীয় গেমগুলিতে, খেলাটি এক পর্যায়ে পরিবর্তিত হয় (প্রায়শই একটি প্রাণ হারানোর পরে)। সব খেলোয়াড়ের স্কোর প্রায়ই পর্দায় প্রদর্শিত হয় যাতে খেলোয়াড়রা তাদের আপেক্ষিক অবস্থান দেখতে পারে। ড্যানিয়েল বান্টেন বেরি কিছু প্রথম মাল্টিপ্লেয়ার ভিডিও গেম তৈরি করেছিলেন, যেমনঃ হুইলার ডিলার্স (১৯৭৮) এবং তার সবচেয়ে উল্লেখযোগ্য কাজ, এম.ইউ.এল.ই. (১৯৮৩)।

আরোও দেখুন
 একক খেলোয়াড় ভিডিও গেম

তথ্যসূত্র

দলগত খেলোয়াড় ভিডিও গেম
ভিডিও গেম গেমপ্লে
উরিপক

উরিপক ভারতের মণিপুর রাজ্যের ইম্ফাল পশ্চিম জেলার একটি শহর।

তথ্যসূত্র 

ইম্ফল পশ্চিম জেলার শহর ও নগর
ভারতের অঞ্চল
প্যান আমেরিকান গেমস

প্যান আমেরিকান গেমস () (প্যান অ্যাম গেমস নামেও পরিচিত) হলো আমেরিকার গ্রীষ্মকালীন খেলাধুলার সমন্বিত একটি মহাদেশীয় বহু-ক্রীড়া প্রতিযোগিতা অনুষ্ঠান, যেখানে হাজার হাজার ক্রীড়াবিদ বিভিন্ন প্রতিযোগিতায় অংশগ্রহণ করে। গ্রীষ্মকালীন অলিম্পিক গেমসের আগের বছরে প্রতি চার বছর পর পর আমেরিকার দেশগুলোর ক্রীড়াবিদদের মধ্যে এই প্রতিযোগিতা অনুষ্ঠিত হয়। একমাত্র শীতকালীন প্যান আমেরিকান গেমস ১৯৯০ সালে অনুষ্ঠিত হয়েছিল। ২০২১ সালে তরুণ ক্রীড়াবিদদের জন্য জুনিয়র প্যান আমেরিকান গেমস অনুষ্ঠিত হবে। প্যান আমেরিকান স্পোর্টস অর্গানাইজেশন (প্যাসো) হলো প্যান আমেরিকান গেমস এর নিয়ন্ত্রক সংস্থা, যার গঠন এবং ক্রিয়া অলিম্পিক সনদ দ্বারা সংজ্ঞায়িত করা হয়।

১৮তম প্যান আমেরিকান গেমস লিমাতে ২৬ জুলাই থেকে ১১ আগস্ট ২০১৯ পর্যন্ত অনুষ্ঠিত হয়েছিল; ১৯তম প্যান আমেরিকান গেমস ২০ অক্টোবর থেকে ৫ নভেম্বর ২০২৩ সালে সান্তিয়াগোতে অনুষ্ঠিত হবে। ২০০৭ সালে ১৫তম প্যান আমেরিকান গেমস থেকে, আয়োজক শহরগুলি প্যান আমেরিকান এবং প্যারাপন আমেরিকান গেমস উভয়ই পরিচালনার জন্য চুক্তিবদ্ধ হয়, যেখানে শারীরিক প্রতিবন্ধী ক্রীড়াবিদরা প্রতিযোগিতায় অংশগ্রহণ করে একে অপরের সাথে। প্যারাপন আমেরিকান গেমস দ্রুত প্যান আমেরিকান গেমসের পরে অনুষ্ঠিত হয়।

আরোও দেখুন
 অলিম্পিক ক্রীড়া প্রতিযোগিতা
 কমনওয়েলথ গেমস

তথ্যসূত্র

বহিঃসংযোগ

 ১৯৫১ থেকে ১৯৯৯ পর্যন্ত প্যান আমেরিকান গেমসের পোস্টার ছবি
 গুয়াদালাজারা ২০১১ গেমস
 টরন্টো ২০১৫ গেমস 
 প্যান আমেরিকান গেমসের ইতিহাস আইএসএইচওএফ ওয়েবসাইটে, ২০১৩।
 

প্যান আমেরিকান গেমস
চতুর্বার্ষিক ক্রীড়া অনুষ্ঠান
১৯৫১-এ প্রতিষ্ঠিত পুনরাবৃত্ত ক্রীড়া ঘটনা
ঢাকা মেট্রোপলিটন এলাকার শহরতলির তালিকা

ঢাকা দক্ষিণ এশিয়ার রাষ্ট্র বাংলাদেশের রাজধানী ও বৃহত্তম শহর। প্রশাসনিকভাবে এটি ঢাকা জেলার প্রধান শহর। ভৌগোলিকভাবে এটি বাংলাদেশের মধ্যভাগে বুড়িগঙ্গা নদীর উত্তর তীরে একটি সমতল এলাকাতে অবস্থিত। ঢাকা দক্ষিণ এশিয়ায় মুম্বাইয়ের পরে দ্বিতীয় বৃহৎ অর্থনীতির শহর। ভৌগোলিকভাবে ঢাকা একটি অতিমহানগরী বা মেগাসিটি; ঢাকা মহানগরী এলাকার জনসংখ্যা প্রায় ২ কোটি ১০ লক্ষ। জনসংখ্যার বিচারে ঢাকা দক্ষিণ এশিয়ার দ্বিতীয় বৃহত্তম এবং বিশ্বের সপ্তম বৃহত্তম শহর। জনঘনত্বের বিচারে ঢাকা বিশ্বের সবচেয়ে ঘনবসতিপূর্ণ শহর; ৩০৬ বর্গকিলোমিটার আয়তনের এই শহরে প্রতি বর্গকিলোমিটার এলাকায় ২৩ হাজার লোক বাস করে।

ঢাকা মেট্রোপলিটন এলাকার প্রধান প্রধান শহরতলির তালিকা নিম্নে দেওয়া হলো:

ঢাকা জেলা

ঢাকা উত্তর সিটি করপোরেশন

 আব্দুল্লাহপুর
 উত্তরা
 মিরপুর
 পল্লবী
 কাজীপাড়া
 কাফরুল
 আগারগাঁও
 শেরে বাংলা নগর
 সেনানিবাস এলাকা
 বনানী
 গুলশান
 নিকেতন
 মহাখালী
 আফতাবনগর
 শাহজাদপুর
 বসুন্ধরা
 বনশ্রী
 বারিধারা
 উত্তরখান
 দক্ষিণখান
 বাউনিয়া
 খিলক্ষেত
 তেজগাঁও
 ফার্মগেট
 মোহাম্মদপুর
 শ্যামলী
 রামপুরা
 বাড্ডা
 সাঁতারকুল
 বেরাইদ
 খিলগাঁও
 ভাটারা
 গাবতলি
 হাতিরঝিল

ঢাকা দক্ষিণ সিটি করপোরেশন

 হাজারীবাগ
 ধানমন্ডি
 রমনা
 মতিঝিল
 সবুজবাগ
 লালবাগ
 কমলাপুর
 কামরাঙ্গীরচর
 ইসলামপুর
 সদরঘাট
 ওয়ারী
 কোতয়ালী
 সূত্রাপুর
 জুরাইন
 দনিয়া
 ডেমরা
 শ্যামপুর
 নিমতলি
 মাতুয়াইল
 শাহবাগ
 পল্টন
 যাত্রাবাড়ী

সাভার উপজেলা

 আশুলিয়া
 বিরুলিয়া
 সাভার

কেরানীগঞ্জ উপজেলা

 হাসনাবাদ
 জিঞ্জিরা
 তেঘড়িয়া
 ঝিলমিল

গাজীপুর জেলা
 টঙ্গী
 গাজীপুর

নারায়ণগঞ্জ জেলা

 ফতুল্লা
 সিদ্ধিরগঞ্জ
 নারায়ণগঞ্জ

পূর্বাচল

পূর্বাচল আবাসিক মডেল টাউন বাংলাদেশের বৃহত্তম পরিকল্পিত জনপদ।  প্রকল্প এলাকার ৬.২২৭ একর নিয়ে গঠিত (২৫ বর্গ কিলোমিটারে) জমি শীতলক্ষ্যা এবং এর মধ্যে অবস্থিত বালু নদীর এর রূপগঞ্জ উপজেলায় নারায়ণগঞ্জ জেলা এবং গাজীপুর জেলায় অবস্থিত কালীগঞ্জ উপজেলার উত্তর-পূর্বাঞ্চলীয় পাশ, ঢাকা । টাউনশিপটি বিমানবন্দর রোড / প্রগতি স্বরণী ক্রসিং থেকে আট-লেনের এক্সপ্রেসওয়ের সাথে সংযুক্ত করা হবে। দূরত্বটি মাত্র ৬.৮ কিমি। বিভিন্ন আকারের প্রায় ২৬,০০০ আবাসিক প্লট, ৬২,০০০ অ্যাপার্টমেন্টে সমস্ত প্রয়োজনীয় অবকাঠামো এবং নগর সুবিধার ব্যবস্থা থাকবে। রাজউক সমস্ত আধুনিক সুযোগ-সুবিধাসহ এই অঞ্চলটিকে স্ব-নিযুক্ত নতুন জনপদ হিসাবে গড়ে তোলার পরিকল্পনা করে এবং বিকাশ করতে চায়।

আরো দেখুন 
 পুরনো ঢাকা

তথ্যসূত্র

ঢাকার উপশহর
ঢাকা সম্পর্কিত তালিকা
বাংলাদেশের শহরের শহরতলীর তালিকা

ঢাকার ভূগোল
ঢাকার পাড়া
ট্রিভর

ট্রিভর ( ) পাকিস্তানের গিলগিত-বালতিস্তানের কারাকোরাম পর্বতমালার একটি উপশ্রেণী, হিস্পার মুজতাঘের একটি উচ্চ শৃঙ্গগুলির একটি। এর উচ্চতা প্রায়ই ৭,৭২৮ মিটার হিসাবে দেওয়া হয়, কিন্তু এই উচ্চতা আলোকচিত্র প্রমাণের সাথে সামঞ্জস্যপূর্ণ নয়।  এখানে দেওয়া উচ্চতাটি রাশিয়ান ১: ১০০,০০০ টপোগ্রাফিক মানচিত্র থেকে। 

এই চূড়ায় মাত্র দুটি সফল আরোহণ হয়েছে; প্রথম আরোহণ ১৯৬০ সালে একটি ব্রিটিশ-আমেরিকান পার্টি করেছিল।

তথ্যসূত্র

টীকা 
 
উইকিউপাত্তে স্থানাঙ্ক আছে
কারাকোরামের সাত হাজারী
গিলগিত-বালতিস্তানের পর্বত
লিঙ্গায়েত ধর্ম

লিঙ্গায়েত ধর্ম হল ভারতের শৈব ধর্মীয় সম্প্রদায়। প্রথম দিকে এই মতবাদ বীরশৈব মতবাদ নামে পরিচিত ছিল। খ্রিস্টীয় দ্বাদশ শতাব্দী থেকে এই সম্প্রদায়ের অনুগামীরা ‘লিঙ্গায়েত’ নামে অভিহিত হতে থাকে। ‘লিঙ্গায়েত ধর্ম’ ও ‘বীরশৈবধর্ম’ শব্দ দু’টি বর্তমানে সমার্থক। কিন্তু ‘বীরশৈবধর্ম’ শব্দটি বৃহত্তর ‘বীরশৈব দর্শন’ অর্থেও প্রযুক্ত হয়, যা লিঙ্গায়েত ধর্মেরও পূর্ববর্তী; আবার এই শব্দটিই অধুনা ‘লিঙ্গায়েত’ নামে পরিচিত ঐতিহাসিক সম্প্রদায় এবং বৈদিক প্রভাবান্বিত আধুনিক একটি লিঙ্গায়েত (উপ)সম্প্রদায় অর্থেও ব্যবহৃত হয়ে থাকে।

অধুনা কর্ণাটক অঞ্চলের দ্বাদশ শতাব্দীর দার্শনিক ও রাষ্ট্রনীতিবিদ বসব  লিঙ্গায়েত ধর্ম প্রতিষ্ঠা করেন অথবা এই ধর্মকে পুনরুজ্জীবিত করে তোলেন। ‘লিঙ্গায়েত ধর্ম’ বলতে সমগ্র লিঙ্গায়েত সম্প্রদায়কেও বোঝায়, আবার বসবের মৌলিক চিন্তাধার প্রতি উৎসর্গিতপ্রাণ একটি সমসাময়িক (উপ)সম্প্রদায়কে, এবং এই সম্প্রদায়ের অন্তর্গত পৃথক ধর্মবিশ্বাস হিসেবে স্বীকৃতিকামী একটি আন্দোলনকেও বোঝায়। বিজয়নগর সাম্রাজ্যের যুগে (খ্রিস্টীয় চতুর্দশ-অষ্টাদশ শতাব্দী) লিঙ্গায়েত পণ্ডিতেরা উত্তর কর্ণাটক অঞ্চলে সমৃদ্ধিশালী হয়ে উঠেছিলেন। একবিংশ শতাব্দীকে কোনও কোনও লিঙ্গায়েত হিন্দুধর্ম ও বীরশৈবধর্ম থেকে পৃথক এক ধর্মের আইনগত স্বীকৃতি দাবি করেছেন। ভারতীয় জাতীয় কংগ্রেস-শাসিত কর্ণাটক সরকারের যুগে সেই দাবি রাজনৈতিক সমর্থন অর্জন করলেও অন্যেরা তার বিরোধিতা করে।

লিঙ্গায়েত ধর্মকে সাধারণভাবে একটি হিন্দু সম্প্রদায়ই মনে করা হয়। কারণ লিঙ্গায়েতদের ধর্মবিশ্বাসে অনেক হিন্দু ধ্যানধারণার উপাদান বিদ্যমান। লিঙ্গায়েতদের পূজা সর্বজনীন ঈশ্বর রূপে শিবকে কেন্দ্র করে অনুষ্ঠিত হয় এবং সেই পূজা করা হয় ‘ইষ্টলিঙ্গ’-এর আকারে। লিঙ্গায়েতরা বিশিষ্টাদ্বৈতবাদী। এই মতবাদের দার্শনিক ভিত্তিটির সঙ্গে একাদশ-দ্বাদশ শতাব্দীর দক্ষিণ ভারতীয় দার্শনিক রামানুজের দর্শনের মিল পাওয়া যায়। লিঙ্গায়েতরা জাতিভেদ প্রথা সহ সব ধরনের সামাজিক বৈষম্যের বিরোধী।

বর্তমান যুগে লিঙ্গায়েত ধর্ম দক্ষিণ ভারতে, বিশেষত কর্ণাটক রাজ্যে প্রভাবশালী। লিঙ্গায়েতরা তাদের ধর্মগুরুদের জন্মজয়ন্তী পালনের পাশাপাশি শিবরাত্রি ও গণেশচতুর্থীর মতো হিন্দু উৎসবও পালন করে। লিঙ্গায়েতদের নিজস্ব তীর্থস্থান, মন্দির, পূণ্যস্থান ও ধর্মীয় কবিতাও আছে, যার সবই শিবকেন্দ্রিক। বর্তমানে লিঙ্গায়েত, শৈব সিদ্ধান্ত মতানুগামী, নাথ, পাশুপত, কাপালিক ও অন্যান্যদের নিয়ে শৈব সম্প্রদায় গঠিত।

পাদটীকা

তথ্যসূত্র

গ্রন্থপঞ্জি

মুদ্রিত উৎসসূত্র

ওয়েব-সূত্র

বহিঃসংযোগ
 The Lingayats, N.C. Sargant (1963), University of Florida Archives
 Lingayats as a Sect, William McCormack (1963)
 Lingayat Religion

 
জাতিভেদ প্রথা-বিরোধী আন্দোলন
কর্ণাটকের সামাজিক গোষ্ঠী
ভক্তিযুগীয় হিন্দু সম্প্রদায়
ভারতীয় ধর্ম
একেশ্বরবাদী ধর্ম
শৈব সম্প্রদায়
বর্ণপ্রথা বিরোধী আন্দোলন
কর্ণাটক সমাজ
কুংফু পান্ডা: লিজেন্ডস অফ অসামনেস (২য় মৌসুম)

এই নিবন্ধ নিকেলোডিয়নের কুংফু পান্ডা: লিজেন্ডস অফ অসামনেস ধারাবাহিকের দ্বিতীয় মৌসুমে প্রচারিত পর্বের তালিকা দেওয়া হয়েছে। ২০১২ সালের ৬ এপ্রিল স্নিক পিক হিসেবে এর প্রথম পর্ব প্রচারিত হয় এবং ২০১২ সালের ২৬ সেপ্টেম্বর থেকে এই মৌসুমের নিয়মিত প্রচার শুরু হয়।

পর্বসমূহ

ডিভিডি প্রকাশ

তথ্যসূত্র 

২০১২-এর মার্কিন টেলিভিশন ধারাবাহিকের মৌসুম
২০১৩-এর মার্কিন টেলিভিশন ধারাবাহিকের মৌসুম
ভারভারা সুব্বোতিনা

ভারভারা মাক্সিমোভনা সুব্বোতিনা (; জন্ম: ২১ মার্চ ২০০১) হলেন একজন রুশ সমলয় সাঁতারু।

২০১৮ সালে, সুব্বোতিনা এবং সভেতলানা কোলিসনিচেঙ্কো ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়েই স্বর্ণপদক জয়লাভ করেছিলেন।

তথ্যসূত্র

২০০১-এ জন্ম
জীবিত ব্যক্তি
রুশ সমলয় সাঁতারু
সমলয় সাঁতারে বিশ্ব সাঁতার প্রতিযোগিতার পদক বিজয়ী
মনেশ্বর ব্রাহ্ম

মনেশ্বর ব্রাহ্ম আসামের বোডোল্যান্ড পিপলস ফ্রন্টের রাজনীতিবিদ। তিনি ২০১৬ সালে আসাম বিধানসভা নির্বাচনে বারামা আসন থেকে নির্বাচিত হয়েছেন।

তথ্যসূত্র

জীবিত ব্যক্তি
বড়োল্যান্ড পিপলস ফ্রন্টের রাজনীতিবিদ
বাক্সা জেলার ব্যক্তি
আসাম বিধানসভার সদস্য ২০১৬-২০২১
অজয় চৌধুরী

অজয় চৌধুরী মুম্বই, মহারাষ্ট্রের একজন শিব সেনা রাজনীতিবিদ। তিনি শিবসেনার সদস্য হিসেবে ভারতের মুম্বাই, মহারাষ্ট্রের শিবাদী বিধানসভা কেন্দ্র থেকে নির্বাচিত হয়ে বর্তমান মহারাষ্ট্র বিধানসভার সদস্য।

স্থান ধরে রেখেছিল 
 ২০১৪:বিধানসভাসভায় নির্বাচিত
 ২০১৫: শিবসেনা যোগাযোগ প্রধান নাসিক
 ২০১৯: মহারাষ্ট্র বিধানসভায় পুনরায় নির্বাচিত

আরোও দেখুন 
 মুম্বই দক্ষিণ লোকসভা কেন্দ্র

তথ্যসূত্র

বহিঃসংযোগ 
 শিবসেনা প্রধান পাতা 

জীবিত ব্যক্তি
মহারাষ্ট্র বিধানসভার সদস্য ২০১৪-২০১৯
শিবসেনার রাজনীতিবিদ
মারাঠি রাজনীতিবিদ
শ্রীশ্রী আনন্দময়ী কালী মন্দির, ব্রাহ্মণবাড়িয়া

শ্রীশ্রী আনন্দময়ী কালী মন্দির বাংলাদেশের ব্রাহ্মণবাড়িয়া জেলা শহরের আনন্দময়ী কালী মন্দির রোডে অবস্থিত। এই মন্দিরটি অনেক প্রাচীন। এটি বাংলাদেশের হিন্দু মন্দিরসমূহের মধ্যে অন্যতম। ১২১ বছর পূর্বে আনন্দময়ী কালী দেবীর এই স্থানে অলৌকিকভাবে প্রকাশ ঘটে।

ইতিহাস 
শ্রীশ্রী আনন্দময়ী কালী মন্দিরের প্রথম প্রতিষ্ঠা ১৯০০ সালে। ১২১ বছর পূর্বে আনন্দময়ী কালী দেবীর এই স্থানে অলৌকিকভাবে প্রকাশ ঘটে। পরে নব-নির্মিত মন্দিরের ভিত্তি স্থাপন করা হয় ১১ ডিসেম্বর ১৯৯৬ সালে। নব-নির্মিত মন্দিরের উদ্বোধন ও প্রতিষ্ঠা ১৮ জানুয়ারী ১৯৯৯ সালে। এই ভাবেই প্রতিষ্ঠা করা হয় আনন্দময়ী কালী মন্দির ২০১৬ সালের ৩০ অক্টোবর  নাসিরনগর সাম্প্রদায়িক সহিংসতায় ইসলামী উগ্রবাদীরা  প্রাচীন আনন্দময়ী কালী মন্দিরে হামলা, ভাঙচুর ও লুটপাট  করে।

কালী মাতার বিগ্রহ 
শ্রীশ্রী আনন্দময়ী কালী মাতার বিগ্রহ পাথরের ও মহাদেবের বিগ্রহ ও পাথরের। আনন্দময়ী কালী মাতা খুবই জাগ্রত।

অবস্থান 
বাংলাদেশের ব্রাহ্মণবাড়িয়া জেলার প্রাণ কেন্দ্র আনন্দময়ী কালী মন্দির রোডে অবস্থিত এই মন্দির।

যাতায়াত 
বাসে ঢাকা থেকে বিশ্বরোড থেকে সি.এন.জি করে কুমারশীল মোড় থেকে অটোরিকশা করে অথবা হেঁটে ব্রাহ্মণবাড়িয়া বিদ্যালয়ের পেছনে আনন্দময়ী কালী মন্দির রোডে অবস্থিত আনন্দময়ী কালী মন্দির।

তথ্যসূত্র 

হিন্দু ধর্মীয় স্থাপনা
ব্রাহ্মণবাড়ীয়া জেলার হিন্দু মন্দির
বাংলাদেশের হিন্দু মন্দির
সলিট্যায়ার

সলিট্যায়ার হলো এমন একটি টেবিলটপ গেম যা সাধারণত তাস দিয়ে একজন নিজে খেলতে পারে। "সলিট্যায়ার" শব্দটি একটি সেট লেআউট টাইলস, পেগস বা পাথর ব্যবহার করে একাগ্রতা এবং দক্ষতার একক খেলোয়াড় গেমগুলির জন্যও ব্যবহৃত হয়। এই গেমগুলির মধ্যে রয়েছে পেগ সলিট্যায়ার এবং মাহজং সলিট্যায়ার। গেমটি প্রায়শই একজন ব্যক্তি খেলেন, তবে অন্যদের অন্তর্ভুক্ত করা যায়।

ইতিহাস
তাস সলিট্যায়ার বা ধৈর্যের উৎপত্তি অস্পষ্ট, কিন্তু প্রথম দিকের রেকর্ডগুলি উত্তর ইউরোপ এবং স্ক্যান্ডিনেভিয়া জুড়ে ১৭০০ সালের শেষের দিকে দেখা যায়। Patiencepiel শব্দটি ১৭৯৮ সালে প্রকাশিত একটি জার্মান বই Das neue Königliche L’Hombre-Spiel- এ দেখা যায়। ১৮০০-এর দশকের গোড়ার দিকে সুইডেন এবং রাশিয়ায়ও বই প্রকাশিত হয়েছিল বলে জানা গেছে। ফরাসি সাহিত্যে ধৈর্যের অতিরিক্ত উল্লেখ আছে। মার্কিন যুক্তরাষ্ট্রে, প্রথম তাস সলিট্যায়ার বই, ধৈর্য: কার্ড সহ ত্রিশটি গেমের একটি সিরিজ, এডনাহ চেনি ১৮৭০ সালে প্রকাশ করেছিলেন।

যে তাস গেমটি অনেকেই সলিট্যায়ারের সাথে চিহ্নিত করে তা হলো ক্লন্ডাইক সলিট্যায়ার, যা সর্বাধিক খেলা সলিট্যায়ার গেম। যদিও এটি মূলত তাসের একটি শারীরিক ডেক দিয়ে খেলা হয়েছিল, এটি বিশেষ করে মাইক্রোসফট সলিট্যায়ার দ্বারা জনপ্রিয় হয়েছিল, এটি একটি ডিজিটাল বাস্তবায়ন যা ১৯৯০ থেকে উইন্ডোজ অপারেটিং সিস্টেমের সাথে অন্তর্ভুক্ত ছিল।

পাইসলের ফর্কগুলি প্ল্যাটফর্ম-স্বাধীন, শত শত সলিট্যায়ার গেমগুলির উন্মুক্ত-উৎস বাস্তবায়ন। সলিট্যায়ারের অন্যান্য অনেক সফটওয়্যার বাস্তবায়ন বিদ্যমান, এবং এটি এখনও প্রায়ই কম্পিউটার, মোবাইল ডিভাইস এবং একটি বিনোদনমূলক খেলা হিসাবে অনলাইনে খেলা হয়।

তথ্যসূত্র

বহিঃসংযোগ

 ডেভিড পারলেট। ঐতিহাসিক তাস গেমস: ধৈর্য খেলে-তাস সলিট্যায়ার

তাস খেলা
একক খেলোয়াড় গেম
মণিপুর আন্তর্জাতিক বিশ্ববিদ্যালয়

মণিপুর আন্তর্জাতিক বিশ্ববিদ্যালয় (এমআইইউ) মণিপুর সরকার কর্তৃক স্বীকৃত একটি স্বায়ত্তশাসিত বেসরকারি বিশ্ববিদ্যালয়। বিশ্ববিদ্যালয়টি ভারতের মণিপুরের ইম্ফালে অবস্থিত।

ইতিহাস
মণিপুর আন্তর্জাতিক বিশ্ববিদ্যালয় মণিপুর আন্তর্জাতিক বিশ্ববিদ্যালয় আইন-২০১৮ (২০১৮-এর মণিপুর অধ্যাদেশস নং ১)-এর বলে প্রতিষ্ঠিত হয়, যার বিজ্ঞপ্তি ২৬ জুন ২০১৮ সালে সরকারি গেজেটে প্রকাশ করা হয়। পরে মণিপুর আন্তর্জাতিক বিশ্ববিদ্যালয় আইন, ২০১৮ (২০১৯ সালের মণিপুর আইন নং ২)-এর মাধ্যমে এটিকে স্থায়ীভাবে স্বীকৃতি দেওয়া হয়, যার বিজ্ঞপ্তি ১৪ ফেব্রুয়ারি ২০১৯ সালে সরকারি গেজেটে দেওয়া হয়। এটি ইউজিসি কর্তৃক রাজ্য বেসরকারি বিশ্ববিদ্যালয় হিসাবে স্বীকৃত এবং তালিকাভুক্ত।

তথ্যসূত্র

ভারতের বেসরকারি বিশ্ববিদ্যালয়
মণিপুরের বিশ্ববিদ্যালয়
২০১৮-এ প্রতিষ্ঠিত শিক্ষাপ্রতিষ্ঠান
২০১৮-এ প্রতিষ্ঠিত বিশ্ববিদ্যালয় ও কলেজ
২০১৪ এশিয়ান গেমসে ভারত

ভারত ২০১৪ সালের ১৯শে সেপ্টেম্বর থেকে ৪ঠা অক্টোবর পর্যন্ত দক্ষিণ কোরিয়ার ইনচিয়নে আয়োজিত ২০১৪ এশিয়ান গেমসে অংশ নিয়েছিল। ১৬ বছর পর ভারত এশিয়ান গেমস পুরুষদের হকি টুর্নামেন্টে স্বর্ণপদক জিতেছে এবং ফলস্বরূপ ২০১৬  গ্রীষ্মকালীন অলিম্পিক হকি টুর্নামেন্টে সরাসরি অংশগ্রহণের সুযোগ পেয়েছে ।

মেডেল টেবিল

পদকজয়ীদের তালিকা 

২০১৪ এশিয়ান গেমসের দেশসমূহ
এশিয়ান গেমসে ভারত
ইয়োনাতান আদিদ নুনিয়েস

ইয়োনাতান আদিদ নুনিয়েস গার্সিয়া (; জন্ম: ২৬ নভেম্বর ২০০১; ইয়োনাতান নুনিয়েস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৮ সালে, নুনিয়েস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইয়োনাতান আদিদ নুনিয়েস গার্সিয়া ২০০১ সালের ২৬শে নভেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
নুনিয়েস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 

২০০১-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
হন্ডুরীয় ফুটবলার
ফুটবল রক্ষণভাগের খেলোয়াড়
হন্ডুরাসের অনূর্ধ্ব-২০ আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
ডেইলি পোস্ট ইন্ডিয়া

ডেইলি পোস্ট ইন্ডিয়া ভারতের চন্ডিগড় থেকে প্রকাশিত একটি ইংরেজি ব্রডশিট দৈনিক সংবাদপত্র।  সংবাদপত্রটির প্রথম সংস্করণ ১৫ জুলাই, ২০১১ এ প্রকাশিত হয়েছিল। ডেইলি পোস্টের একটি বিশেষ সংস্করণও রয়েছে, যা চণ্ডীগড় ও আশেপাশের অঞ্চলে জন্য প্রকাশিত হয়। ডেইলি পোস্ট ই-পেপার ফরম্যাটেও পাওয়া যায়।  ডেইলি পোস্ট সংবাদপত্রটি ভিজিল্যান্ট মিডিয়া প্রাইভেট লিমিটেডের মালিকানাধীন।

তথ্যসূত্র 

 
ভারতের দৈনিক সংবাদপত্র
২০১১-এ ছত্তিশগড়ে প্রতিষ্ঠিত
লূকের সুসমাচার

সাধু লূক লিখিত সুসমাচার (), যা লূক লিখিত সুসমাচার বা শুধু লূক নামেও পরিচিত, হল বাইবেলের নূতন নিয়মের একটি ধর্মসম্মত সুসমাচার যা নাসরতীয় যীশুর বংশোদ্ভব, জন্ম, পরিচর্যা, দুঃখভোগ, ক্রুশারোপণ, পুনরুত্থান ও স্বর্গারোহণ বর্ণনা করে। প্রেরিতদের কার্যবিবরণের সাথে মিলে এটি একটি দুই খণ্ডবিশিষ্ট রচনাকর্ম গঠন করে যেটিকে পণ্ডিতরা লূক-কার্যবিবরণ নামে ডাকেন। উভয় মিলে তারা নূতন নিয়মের ২৭.৫% গঠন করে।

সম্মিলিত কাজটি প্রথম শতাব্দীর খ্রিস্টধর্মের ইতিহাসকে তিনটি ধাপে বিভক্ত করে, এর মধ্যে সুসমাচারটি প্রথম দুটি ধাপ তৈরি করে – যীশুর জন্ম থেকে বাপ্তিস্মদাতা যোহনের সাথে সাক্ষাতে তার পার্থিব প্রচারাভিযানের শুরু পর্যন্ত মানুষের মাঝে মশীহ হিসাবে তার আবির্ভাব, তারপর পার্থিব পরিচর্যা, যেমন সমভূমিতে দত্ত উপদেশ ও এর স্বর্গসুখ, এবং তার দুঃখভোগ, মৃত্যু ও পুনরুত্থান (যা সুসমাচারের গল্প শেষ করে)। বেশিরভাগ আধুনিক পণ্ডিতরা একমত যে লূকের জন্য ব্যবহৃত প্রধান উৎসগুলো ছিল (ক) সাধু মার্ক লিখিত সুসমাচার, (খ) Q সূত্র নামে একটি অনুমানমূলক বাণী সংগ্রহ এবং (c) অন্য কোন সুসমাচারে পাওয়া যায় না এমন উপাদান, যা প্রায়শই L উৎস নামে পরিচিত।

লেখক বেনামি; ঐতিহ্যগত দৃষ্টিভঙ্গি হল এই যে, এটি ছিল পৌলের সঙ্গী সুসমাচার প্রচারক লূক, এখনও মাঝে মাঝে সামনে রাখা হয়, কিন্তু পাণ্ডিতিক ঐক্যমত্য কার্যবিবরণ ও খাঁটি পৌলীয় পত্রসমূহের মধ্যে অনেক বৈপরীত্যের উপর জোর দেয়। এটির রচনার সবচেয়ে সম্ভাব্য তারিখটি ৮০–১১০ খ্রিস্টাব্দের কাছাকাছি এবং প্রমাণ রয়েছে যে, এটি তারপরও দ্বিতীয় শতাব্দীতে ভালোভাবে সংশোধন করা হয়েছিল।

তথ্যসূত্র 

 
নতুন নিয়মের বই
অনিশ্চিত লেখকের কাজ
কোইন গ্রিক পাঠ্যবই
প্রামাণ্য সুসমাচার
শাহাব আল-মুহাজির

শাহাব আল-মুহাজির () হলেন আফগান জঙ্গি সংগঠন ইসলামিক স্টেট অব ইরাক অ্যান্ড দ্য লেভান্ট – খোরাসান প্রদেশ (আইএসআইএলকেপি অথবা আইএসআইএসকে)-এর সর্বাধিনায়ক।

টীকা

তথ্যসূত্র

জীবিত ব্যক্তি
ইসলামিক স্টেট অব ইরাক অ্যান্ড দ্য লেভান্ট ইন আফগানিস্তান
১৯৯৪-এ জন্ম
ইসলামী সন্ত্রাসী গোষ্ঠীর নেতা
ভারতীয় বংশোদ্ভূত আফগান ব্যক্তি
বাতুরা তৃতীয়

বাতুরা তৃতীয় (), বাতুরা মুজতাঘ তৃতীয় নামেও পরিচিত, এটি পাকিস্তানের বাতুরা মুজতাঘের  একটি শৃঙ্গ, যা কারাকোরাম পর্বতমালার পশ্চিমাঞ্চলীয় উপশ্রেণী।

অবস্থান 
বাতুরা তৃতীয় বাতুরা মুজতাঘে অবস্থিত, যা কারাকোরাম পর্বতমালার একটি অংশ, হুনজা নদীর পশ্চিমে অবস্থিত। বাতুরা প্রথম, বাতুরা দ্বিতীয়, বাতুরা চতুর্থ এবং অন্যান্য নিচু শৃঙ্গের সাথে, বাতুরা দ্বিতীয় বাতুরা প্রাচীরের অংশ।

আরও দেখুন 
 পাকিস্তানের পাহাড়ের তালিকা

তথ্যসূত্র 

উইকিউপাত্তে স্থানাঙ্ক আছে
গিলগিত-বালতিস্তানের পর্বত
কারাকোরামের সাত হাজারী
আফগানিস্তান ইসলামি আমিরাতে ড্রোন হামলার তালিকা

আফগানিস্তানে তালেবান ক্ষমতায় ফিরে আসার পর এবং ২০২১ সালের আগস্টে কাবুলের পতনের পর আফগানিস্তান ইসলামি আমিরাত পুনরায় প্রতিষ্ঠার পর, দেশের বিরুদ্ধে একটি পরিচিত ড্রোন চালানো হামলা হয়েছে।

সময়রেখা

২০২১ 
 ২৭ আগস্ট ২০২১: মার্কিন যুক্তরাষ্ট্র আফগানিস্তান ইসলামি আমিরাতের নানগারহর প্রদেশে ইসলামিক স্টেট সদস্যকে লক্ষ্য করে বিমান হামলা চালায়। নিহত ব্যক্তি কাবুল বিমানবন্দরে বোমা হামলার পরিকল্পনার জন্য দায়ী বলে মনে করা হয়।

আরও দেখুন 
 আফগানিস্তান ইসলামি আমিরাত–মার্কিন যুক্তরাষ্ট্র সম্পর্ক

তথ্যসূত্র 

এশিয়ায় সেন্ট্রাল ইন্টেলিজেন্স এজেন্সির কার্যক্রম
আফগান সামরিক-সম্পর্কিত তালিকা
আফগানিস্তানে ড্রোন হামলা
হেনরি ডেভিড থরো

হেনরি ডেভিড থরো (; ১২ই জুলাই, ১৮১৭৬ই মে ১৮৬২) একজন মার্কিন প্রকৃতিবাদী, নিবন্ধকার, কবি ও দার্শনিক ছিলেন। তিনি একজন শীর্ষস্থানীয় তুরীয়বাদী। তাঁর ওয়াল্ডেন নামক গ্রন্থে তিনি প্রাকৃতিক পরিবেশে সরল জীবনযাপনের উপরে তাঁর চিন্তাধারা প্রকাশ করেন। আর সিভিল ডিজোবিডিয়েন্স ("নাগরিক অবাধ্যতা") শীর্ষক নিবন্ধে (আদিতে যেটি রেজিস্ট্যান্স টু সিভিল গভার্নমেন্ট অর্থাৎ "নাগরিক সরকারের বিরুদ্ধে প্রতিরোধ" শিরোনামে প্রকাশিত হয়েছিল) তিনি অন্যায্য রাষ্ট্রের বিরুদ্ধে অবাধ্যতা প্রদর্শনের স্বপক্ষে যুক্তি প্রদান করেন। এই দুইটি রচনাকর্মের জন্য তিনি সর্বাধিক খ্যাতি অর্জন করেন।

থরোর গ্রন্থ, রচনা, নিবন্ধ, রোজনামচা ও কবিতাগুলির সংখ্যা বিপুল; এগুলি ২০ খণ্ডে প্রকাশিত হয়েছে। তাঁর দীর্ঘস্থায়ী অবদানগুলির মধ্যে প্রাকৃতিক ইতিহাস ও দর্শনের উপরে তাঁর রচনাবলী বিশেষভাবে উচ্চার্য, যেগুলিতে তিনি এমন সব পদ্ধতি ও গবেষণালব্ধ ফলাফল উল্লেখ করেন, যেগুলি বর্তমান যুগের বাস্তুবিজ্ঞান ও পরিবেশগত ইতিহাসবিদ্যাগুলিতে ব্যবহৃত হয়ে থাকে; একই সাথে এগুলি বর্তমান যুগের পরিবেশবাদ আন্দোলনের উৎস হিসেবে বিবেচিত। তাঁর সাহিত্যিক শৈলীতে প্রকৃতির নিবিড় পর্যবেক্ষণ, ব্যক্তিগত অভিজ্ঞতা, হুলফোঁটানো বাগালঙ্কার, প্রতীকী অর্থ, ঐতিহাসিক লোকজ্ঞান, ইত্যাদির মেলবন্ধন ঘটেছে। একই সাথে তাঁর রচনায় কাব্যিক সংবেদনশীলতা, কঠোর দার্শনিক নীতিপরায়ণতা ও ব্যবহারিক খুঁটিনাটির প্রতি মনোনিবেশের প্রমাণ পাওয়া যায়। থরো শত্রুভাবাপন্ন উপাদান, ঐতিহাসিক পরিবর্তন, প্রাকৃতিক অবক্ষয়, ইত্যাদির বিরুদ্ধে টিকে থাকার ধারণাটি নিয়ে গভীরভাবে আগ্রহী ছিলেন; একই সাথে তিনি আবর্জনা ও মোহ-মায়া বর্জন করে জীবনের সত্যিকারের অপরিহার্য প্রয়োজনগুলি আবিষ্কারের পক্ষে প্রচারণা চালান।

থরো সমগ্র জীবন ধরে মার্কিন যুক্তরাষ্ট্রে ক্রীতদাস প্রথা উচ্ছেদের জন্য কাজ করেন। তিনি তাঁর বক্তৃতাগুলিতে পলায়নকৃত ক্রীতদাস আইনগুলিকে আক্রমণ করেন এবং একই সাথে ওয়েন্ডাল ফিলিপসের রচনাবলীর প্রশংসা করেন ও ক্রীতদাস প্রথার উচ্ছেদবাদী জন ব্রাউনকে সমর্থন করেন। নাগরিক অবাধ্যতা বিষয়ে থরো-র দর্শন পরবর্তীকালে লেও তলস্তোয়, মহাত্মা গান্ধী ও মার্টিন লুথার কিং জুনিয়রসহ আরও অনেক ঐতিহাসিক ব্যক্তিত্ত্বের রাজনৈতিক চিন্তাধারা ও কর্মকাণ্ডকে প্রভাবিত করে।

থরোকে কদাচিৎ একজন নৈরাজ্যবাদী হিসেবে উল্লেখ করা হয়। সিভিল ডিজোবিডিয়েন্স রচনাটিতে তিনি লিখেছিলেন: "আমি হৃষ্টচিত্তে এই মূলমন্ত্রটি গ্রহণ করি, যা বলে যে—'সেই সরকারই সেরা, যে সরকার সবচেয়ে কম শাসন করে' এবং আমি এই মূলমন্ত্রটি আরও দ্রুত ও আরও প্রণালীবদ্ধভাবে কার্যকর হতে দেখতে চাই। কার্যকর করা হলে শেষ বিচারে এটি যেটিতে পরিণত হবে, যা আমিও বিশ্বাস করি, তা হল —'সেই সরকারই সেরা যেটি কোনও শাসনই করে না;' যখন মানুষ এর জন্য প্রস্তুত হবে, তখন তারা ঐ ধরনের সরকারের অধিকারী হবে। [...] আমি এক্ষুনি সরকারের অনুপস্থিতি চাই না, কিন্তু এক্ষুনি একটি উন্নততর সরকার চাই।"

তথ্যসূত্র

মার্কিন দার্শনিক
১৮১৭-এ জন্ম
১৮৬২-এ মৃত্যু
১৯শ শতাব্দীর মার্কিন দার্শনিক
১৯শ শতাব্দীর মার্কিন কবি
মার্কিন দিনলিপিকার
মার্কিন পরিবেশবাদী
মার্কিন প্রাবন্ধিক
মার্কিন পুরুষ প্রাবন্ধিক
মার্কিন পুরুষ কবি
মার্কিন প্রকৃতিবাদী
ফরাসি বংশোদ্ভূত মার্কিন ব্যক্তি
মার্কিন নৈরাজ্যবাদী
হার্ভার্ড কলেজের প্রাক্তন শিক্ষার্থী
সংস্কৃতির দার্শনিক
ইতিহাসের দার্শনিক
প্রেমের দার্শনিক
বিজ্ঞানের দার্শনিক
সামাজিক দার্শনিক
সর্বেশ্বরবাদী
তোতা-কাহিনী

তোতা-কাহিনি রবীন্দ্রনাথ ঠাকুরের ছোটগল্পগুলোর মধ্যে একটি।

কাহিনি 
তোতা-কাহিনি একটি ছোটগল্প। একবার 'মূর্খ' তোতা পাখির শিক্ষার প্রয়োজনীয়তা অনুভব করলেন রাজা। রাজার ভাগিনাদের ওপর দেয়া হলো সেই শিক্ষার ভার। ডাকা হলো রাজপণ্ডিতদের। নানা আলোচনা শেষে তারা সিদ্ধান্ত জানালেন, সামান্য খড়কুটো দিয়ে পাখিটি যে-বাসা বাঁধে, সে-বাসা অধিক বিদ্যাধারণের উপযুক্ত নয়। তাই রাজপণ্ডিতদের পরামর্শ অনুযায়ী পাখির জন্য নির্মিত হলো সোনার খাঁচা। অপূর্ব সে খাঁচা দেখার জন্য দেশ-বিদেশের লোক ঝুঁকে পড়ল। এরপর পণ্ডিত মশাই এলেন পাখিকে বিদ্যা শেখাতে। পুথি-লেখকেরা পুথির নকল করে করে বিশাল স্তুপ তৈরি করল। বিদ্যাশিক্ষার পাশাপাশি চলল খাঁচাটার মেরামত ও মেরামতের তদারকি। পাখির শিক্ষা-কার্যক্রম স্বচক্ষে দেখতে চাইলেন রাজা। পাত্র-মিত্র-অমাত্য নিয়ে রাজা শিক্ষাশালায় উপস্থিত হলেন। অমনি বেজে উঠল নানা বাদ্যযন্ত্র। রাজার শিক্ষাশালায় আসার মূল উদ্দেশ্যই ঢাকা পড়ে গেল রাজাকে স্বাগত জানাবার এমন হুলস্থুল আয়োজনে। এদিকে, শিক্ষার চাপে পাখিটি ধীরে ধীরে আধমরা হয়ে এল। একদিন দেখা গেল, সে তার রোগা ঠোঁট দিয়ে খাঁচার শিক কাটবার চেষ্টা করছে। পাখির এ 'বেয়াদবি' দেখে ক্ষিপ্ত কোতোয়াল ডেকে আনল কামারকে। এবার পাখির জন্য তৈরি হলো শিকল, কাটা পড়ল ডানা। পণ্ডিতেরাও এক হাতে কলম, এক হাতে সড়কি নিয়ে শিক্ষা দিতে উদ্যত হলো। অবশেষে পাখিটা মারা গেল।

তথ্যসূত্র

রবীন্দ্রনাথ ঠাকুরের ছোটগল্প